Dit is baie maklik om leë woorde te gebruik, en gewoon om hoflikheidsonthalwe te sê wat 'n groot eer 'n mens aangedoen word. Ek sou egter vandag wou hê dat u moet weet hoe diep geraak ek is deur hierdie eerbetoon wat u as universiteit aan my bring.
Dit is goed dat ons die verlede agtergelaat het en nie te veel daaroor tob nie. Maar miskien vergeet ons, aan die ander kant, ook te gou en te maklik hoe verdeeld en verskeurd ons was, en watter wonderlike prestasie dit was om daardie verdeeldheid sonder vernietigende bloedvergieting te bowe te kom. Hierdie byeenkoms vandag behoort ons, al is dit net vir 'n oomblik, te herinner aan die pad wat ons in hierdie kort tydjie geloop het om 'n verenigde samelewing te bou. Hierdie inrigting en sy ere-graduand kom uit sterk uiteenlopende geskiedenisse en agtergronde. Vandag is ons hier bymekaar met 'n groot mate van eensgesindheid oor die visie en ideale vir ons land en sy mense3